**Szakmai beszámoló**

**Rendezvény:** REIN-Forest bilaterális sajtónyilvános projektzáró rendezvény

**Projekt / Projekt:** Interreg V-A Ausztria-Magyarország Programban megvalósuló REIN-Forest című, ATHU150 számú projekt

**Dátum:** 2022. november 22. 09:30 – 15:00

**Helyszín:** Szombathelyi Erdészeti Zrt. központja, Konferenciaterem

9700 Szombathely, Saághy István utca 15.

A rendezvényt 8:30-9:00-ig konszekutív tolmácsolással kísért magyar és német nyelvű sajtótájékoztató előzte meg. Dr. Csordás Ferenc Károly felvezette és bemutatta a résztvevőket, Bálint Anita ismertette a projektet, dr. Marcela Van Loo és Dr. Nagy László pedig a projekt szakmai hátterét ismertette. Az újságírók kérdéseket tettek fel, illetve a rendezvényt követően részletes sajtóanyagot kaptak.

Az online és a személyesen résztvevő vendégek regisztrációja 9:00 – 9:30-ig tartott. A bilaterális, hibrid módon megtartott konferencián 52 fő jelent meg személyesen, online pedig 15 fő követte figyelemmel a nap eseményeit.

A regisztrációt követően dr. Csordás Ferenc Károly, moderátor köszöntötte a vendégeket, majd dr. Nagy László, a Soproni Egyetem Erdészeti Tudományos Intézetének tudományos főmunkatársa Alkalmazkodás az éghajlatváltozáshoz: kulcs és kényszer címmel adott elő egy gondolatébresztő, egyben rendezvényindító előadást.

Ezt követően a Vas Megyei Önkormányzati Hivatal képviseletében Bálint Anita, a projekt koordinátora mutatta be a résztvevőknek magát a projektet.

Az osztrák-magyar határvidék erdősültségének várható változásiról dr. Móricz Norbert, a Soproni Egyetem Erdészeti Tudományos Intézetének munkatársa tartott volna előadást, de az előadó betegsége miatt az előadást dr. Nagy Lászlótól hallgathatták meg a vendégek.

Ezt követően az osztrák előadók előadásai következtek. Dr. Marcela van Loo, a bécsi székhelyű BFW képviselője „REIN-Forest projekt osztrák oldalon: az elmélettől a gyakorlatig” címmel tartott előadást, majd Dr. Andrea Kodym, szintén a BFW képviseletében az erdei szaporítóanyag azonosságának igazolásáról beszélt, mindezt pedig Anton Aigner okleveles mérnök előadása követte, melynek témája volt az „Erdei szaporítóanyag Ausztriában: jelen állapot és jövő” volt.

11:10-11:30-ig tartó kávészünetet követően Bálint Anita mutatta be a projekthez kapcsolódó disszeminációs és kommunikációs tevékenységeket. Az előadás keretében bemutatásra került a soproni Effix kommunikációs és marketingügynökség által, a projekt keretében készített oktatófilm.

Ezt követően az Őrségi Nemzeti Park Igazgatóságának igazgatója, Markovics Tibor mutatta be az általa vezetett szervezet szakmai tevékenységét, illetve az egyéb természetvédelmi tevékenységek szakmai hátterét.

Végezetül a résztvevők egy rövid videót tekinthettek meg, amely a magyar és osztrák szakmai partnerek bevonásával röviden bemutatta a projekt hátterét és a demonstrációs helyszíneket.

Ezt követően került sor a rendezvény szakmai összefoglalójára, amelyet moderációval támogatott szakmai beszélgetés követett. A helyszínen és online is élénk érdeklődés jellemezte az egyórás programot, a mind a magyar, mind az osztrák vendégek számos kérdést tettek fel az előadóknak.

Az eseményt egy háromfogásos ebéd, illetve egy ahhoz kapcsolódó kötetlen eszmecsere és kapcsolatépítés zárta.

A konferencia az előzetes tervek szerint valósult meg és zajlott le.

Készítette: Dr. Csordás Ferenc Károly, Ungarnconsulting Kft.

Budapest, 2022.11.23.